### 9.     Partnerskabsaftale 2020 - 2023 mellem Kalundborgegnens Erhvervsråd og Kalundborg Kommune

**Åbent**

Sagsnr.: 326-2019-24192       J.nr.: 24.00.00           Dokumentnr.:
326-2019-230316

**Sagstype**

Beslutning

**Resume og sagens baggrund**

Den 31. december 2019 udløber den nuværende
partnerskabsaftale om lokale erhvervsservice mellem [adresse]
Erhvervsråd og Kalundborg Kommune. 1. januar 2019 er der kommet en ny lov om
forenkling af erhvervsfremmesystemet. Loven flytter opgaver og økonomi fra den
lokale kommunale erhvervsserviceaktør til det regionale Erhvervshus og den
nationale digitale erhvervsfremmeplatform. Sagen lægger op til en beslutning om
indholdet i partnerskabsaftalen på baggrund af den nye erhvervsfremme lov, samt
den kommunale økonomiske betaling for dette beskrevne arbejde. Selve grundlaget
for erhvervsfremme indsatsen med de forskellige aktører og økonomi blev
behandlet i KB på mødet den 28.11.18

**Indstillinger**

Direktøren indstiller, at omprioriteringen og udvidelse af
midler til erhvervsfremme godkendes, idet

1.
der bevilliges et årligt tilskud på 1.715.548 kr. excl. moms
(i 2019 priser), svarende til opgaverne som Kalundborgegnens Erhvervsråd
varetager og et bidrag på 241.800kr. excl. moms (i 2019 priser) til handelstandspuljen
i 2020, samt

2.
der drøftes om der skal ydes et yderligere årligt tilskud til
at styrke indsatsen af aktiviteter som fremgår af partnerskabsaftalen, såfremt
dette ønskes anbefales det oversendt til budgetprocessen.

**Behandling**

Økonomiudvalget, Kommunalbestyrelsen

**Sagsfremstilling**

Erhvervslivet i Kalundborg Kommune er ifølge
Udviklingsstrategien og analyse fra IRIS Group udfordret. Det gælder særligt om
iværksætteri, produktivitet, værditilvækst og tilgængeligheden af kvalificeret
arbejdskraft. Desuden viser analyserne, at der er tilbagegang for
detailhandlen. Kalundborg Kommune og Kalundborgegnens Erhvervsråd er derfor
enige om behovet for en ny partnerskabsaftale, med udgangspunkt i den
udviklingsstrategi som er i høring

Jannie Eriksen indhold skal derudover ændres som følge
af den nye lov om erhvervsfremme gældende fra januar 2019. Loven har fokus på
at skabe en forenklet og styrket erhvervsservice, der bedre kan bidrage til
virksomhedernes muligheder for at udvikle sig, samt kunne skabe vækst og
beskæftigelse. For at kunne sikre såvel de eksisterende tiltag og indsatser som
de nye kan få reel virkning, så er partnerskabsaftalen gjort til en fireårig
aftale for perioden 2020 til 2023. Hermed følger partnerskabsaftalen den
kommunale udviklingsstrategis fireårige cyklus.

Lovens hensigt er en mere enkel og effektiv erhvervsservice,
hvilket skal ske ved at der bliver færre aktører og mere efterspørgselsdrevne
ydelser. Ønsket er en mere målrettet erhvervsservice, der giver flere ydelser
for de samme midler.

For den kommunale erhvervsservice betyder omfordelingen, at
de nye regionale Erhvervshuse har overtaget flere af de kommunale
erhvervsserviceopgaver, samt at der etableres en national digital
erhvervsfremmeplatform - Virksomhedsguiden, der skal fungere som den primære
indgang for virksomheder og iværksættere til erhvervsfremmesystemet.
Omfordelingen af erhvervsserviceopgaver er knyttet til en økonomisk
omfordeling, hvorved det kommunale bidrag til Erhvervshusene er øget, og der er
en direkte betaling for drift og udvikling Virksomhedsguiden.

I [adresse] er der et Erhvervshus i Sorø med filial i
Vordingborg. Erhvervshusene er aftagere af Væksthusenes opgaver, og er
opgavemæssigt udvidet med opgaver der overtages fra den direkte kommunale
lokale erhvervsservice. Fordelingsnøglen mellem kommunerne på [adresse] til
finansiering af Erhvervshuset betyder, at Kalundborg Kommune årligt fra og med
2019 bidrager med ekstra 466.152 kr. og samlet med 1.402.152 kr. i 2019 priser.
Patrick Jespersen, den fælles offentlig digital indgang til erhvervsfremme er
igangsat, og giver virksomhederne let adgang til døgnet rundt online information
og service. Platformen omfatter alle offentlige erhvervsfremme aktører på lokalt
og nationalt niveau og deres ydelser. [adresse] bidrag til
Patrick Jespersen er 225.500 kr., som er modregnet i bloktilskuddet allerede
fra 2019.

I forhold til den lokale direkte erhvervsservice, der gives
af Kalundborgegnens Erhvervsråd, så betød de færre lokale
erhvervsserviceopgaver, at der skete en økonomisk reducering på samlet 691.152
kr. til 1.716.548 kr. i 2019, ud af et oprindeligt tilskud fra Kalundborg
Kommune på [adresse] kr. Da 2019 er et overgangs- og tilpasningssår, samt fordi
virkningerne af [adresse] kræver tid til indfasning, så besluttede
Kommunalbestyrelsen på sit møde i november 2018, at kompensere [adresse]
Erhvervsråd med 466.152 kr., så der med et samlet tilskud på 2.182.700 kr. i
2019 forsat kunne gives erhvervsservice på et acceptabelt niveau til
virksomhederne i Kalundborg kommunen. Fra 2020 vil indfasningen
Erhvervsfremmeloven være slået fuldt igennem, hvorfor der ikke længere i
forhold til hidtidige opgaver er behov for kompensation.

Den nye lov om erhvervsfremme giver imidlertid forsat
kommunerne vide rammer for at bedrive erhvervsudvikling. Partnerskabsaftalen
omfatter udover erhvervsservice også udviklingsindsatser, hvor fokus hidtil har
været rettet mod, at: understøtte iværksættermiljøer, kvalificere
virksomhederne deltagelse i udbud, tiltrækning af arbejdskraft og tiltrækning
af virksomheder.

På baggrund af Udviklingsstrategiens baggrundsrapport
konstateres der, at erhvervslivet i Kalundborg kommune har en række
udfordringer. Det drejer sig især om svagt iværksætteri, lav produktivitet, lav
værditilvækst for de små- og mellemstore virksomheder og ikke tilstrækkelig tilgængelighed
af kvalificeret arbejdskraft. Desuden er der tilbagegang for detailhandlen i
form af færre butikker og lavere omsætning. Det foreslås derfor, at
Kalundborgegnens Erhvervsråd tilføres nye midler udover det reducerede tilskud,
med henblik på iværksættelse af konkrete indsatser der kan imødegå
udfordringerne for erhvervslivet. De nye fokuserede indsatser for at styrke erhvervslivet,
er implementering af it og digitalisering hos virksomhederne, fokus på at
tilføre virksomhederne nye teknologier og automatisering; internationalisere og
eksportorientere virksomhederne samt en styrkelse af detailhandlen.

**Økonomiske konsekvenser**

Den samlede økonomiske ramme for erhvervsfremme på 3.585.000
kr. i 2019 priser.

[adresse]:                                                                       1.402.152
kr.,

Kalundborg Erhvervsråd partnerskabsaftalen                                            1.715.548

Patrick Jespersen (Den digitale erhvervsfremmeplatform)                        225.500
kr.

Alf Toft                                                                     241.800
kr.

Midlerne til tilskud er afsat i kommunens budget for 2020.

Hvis der ønskes et yderligere årligt tilskud til at styrke
indsatsen for aktiviteter, som de fremgår af partnerskabsaftalen, vil det indgå
i budgetprocessen.

**Økonomiudvalgets møde den 21.
august 2019:**

Anbefales.

**Bilag**

|  |  |
| --- | --- |
| Partnerskabsaftale\_2020-23 til mødesag | 326-2019-230360 |
| Kalundborgegnens Erhvervsråds  input til Kalundborg Kommunes budgetforhandlinger 2020 | 326-2019-230551 |